**OPS 2025-2026**

**Kehityspsykologian perusteet 5 op**

Tämä opintojakso antaa sinulle välineitä ymmärtää ihmisen kehitystä eri elämänvaiheissa. Opintojakson aikana pääset perehtymään kehityspsykologisiin ilmiöihin, tutkimuksiin ja keskeisiin teorioihin, jotka valottavat ja auttavat ymmärtämään ihmisen kasvua ja kehitystä lapsuudesta vanhuuteen.

Tällä opintojaksolla tutustut siis ihmisen elämänkaaren eri vaiheisiin, aina syntymästä vanhuuteen asti. Opit ymmärtämään, miten biologiset, psykologiset ja sosiaaliset tekijät vaikuttavat kehitykseen ja miten nämä tekijät muovaavat meitä yksilöinä.

**Oppimateriaali**

Psykonet -luentotallenteet  
Pulkkinen, L., Ahonen, T. & Ruoppila, I. (2023). Ihmisen psykologinen kehitys. 10. uudistettu painos   
Fingerman, K., Berg, C., Smith, J. & Antonucci, T. (toim.) (2011). Handbook of Life-Span Development, luvut 4 (“Child-parent attachment relationships: A life-span phenomenon”) ja 5 (“Developmental tasks across the life-span”). [saatavilla e-kirjana]   
muu tehtävänannossa ilmoitettu ja/tai itse hankittu oppimateriaali

**Suoritustavat**

Opintojakso suoritetaan oppimistehtävillä ja verkkotentillä.

Oppimistehtävät ovat suoritettavissa aikavälillä: 5.8.2025 – 31.7.2026.   
Verkkotentti avataan 1.9.2025 ja on tämän jälkeen suoritettavissa 31.7.2026 saakka.

Tarkemmat suoritusohjeet on kerrottu eLearn-oppimisympäristössä. Opiskelu onnistuu etänä omalta kotikoneelta käsin.

**Kognitiivisen psykologian ja neuropsykologian perusteet 5 op**

Tällä opintojaksolla tutustut ihmisen tiedonkäsittelyn perusmekanismeihin sekä aivojen merkitykseen näiden toimintojen taustalla. Saat hyvät perusteet ymmärtää sekä kognitiivisia prosesseja että niiden hermostollista perustaa.

Opintojaksolla perehdytään muun muassa siihen, miten havaitsemme maailmaa, miten muistimme toimii ja mitä tarkkaavaisuudesta tiedetään. Tutustumme myös siihen, miten neuropsykologia auttaa meitä ymmärtämään aivojen ja käyttäytymisen välistä yhteyttä.

**Oppimateriaali**

Eysenck, M.W., & Keane, M.T. Cognitive psychology. A Student’s Handbook, 7. tai uudempi painos, luvut 1-7. [saatavilla e-kirjana]   
Kalat, J.W. Biological Psychology, 8. tai uudempi painos, luvut 1-8. [12. painoksessa Introduction – Chapter 7].  
Psykonet -luennot  
muu tehtävänannossa ilmoitettu ja/tai itse hankittu oppimateriaali

**Suoritustavat**

Opintojakso on jaettu kahteen osaan eli kognitiiviseen psykologiaan ja neuropsykologiaan. Kummassakin osassa on kolme (3) osiota eli luentopäiväkirja, oppimistehtävä ja verkkotentti.

**Persoonallisuuspsykologia I: Persoonallisuuspsykologian perusteet 5 op**

Tällä opintojaksolla tutustut persoonallisuuspsykologian perusteisiin.

Opintojaksolla tarkastellaan mm. persoonallisuuden biologista perustaa, sosiaalista kontekstia, motivaatiota, emootioita sekä persoonallisuuden yhteyksiä terveyteen ja hyvinvointiin.

**Oppimateriaali**Psykonet- luennot  
Haslam N & Smillie L (2022) An Introduction to Personality, Individual Differences and Intelligence. Thousand Oaks, CA: Sage. ([UEF-Primo](https://primo.uef.fi/permalink/358FIN_UOEF/1aabkvo/alma9915204640805966))  
muu tehtävänannossa ilmoitettu ja/tai itse hankittu oppimateriaali  
 **Suoritustavat**Opintojakso suoritetaan oppimistehtävillä ja verkkotentillä.

Oppimistehtävät ovat suoritettavissa aikavälillä: Elokuu 2025 – 31.7.2026.   
Verkkotentti avataan 1.9.2025 ja on suoritettavissa 31.7.2026 saakka.

**Psykologisen tutkimuksen perusteet 5 op**

Tällä opintojaksolla tutustut psykologian tutkimusmenetelmiin ja tieteellisen ajattelun perusteisiin.   
  
Opintojaksolla perehdytään keskeisiin tutkimuksenteon käsitteisiin ja vaiheisiin, kuten tutkimusongelmiin, muuttujien määrittelyyn ja mittaamiseen. Tarkastelemme muun muassa kokeellista tutkimusta, korrelatiivisia tutkimusmenetelmiä, havainnointia, laadullisen tutkimuksen aineistoja ja analyysitapoja sekä tutkimuksen eettisiä periaatteita.

**Oppimateriaali**

Psykonet luentotallenteet  
Breakwell, G.M., Wright, D. B., & Barnett, J. (toim.) (2020). Research methods in psychology, 5. painos. Luvut 1-10 ja 12-15. e-kirja  
Frost, N.  (2011). Qualitative Research Methods in Psychology: Combining Core Approaches. Luvut 1 ja 3-5. [saatavilla e-kirjana] tai  
Willig, C. & Stainton-Rogers, W. (2017). The Sage Handbook of Qualitative Research in Psychology (Second edition.). Tutustu erityisesti: Part I: METHODOLOGIES [saatavilla e-kirjana] ([lukujen esittely](https://elearn.uef.fi/pluginfile.php/1269623/course/section/133299/The%20SAGE%20Handbook%20of%20Qualitative%20Research%20in%20Psychology.docx)).   
Nummenmaa, L. (2023).  Käyttäytymistieteiden tilastolliset menetelmät.  Luvut 1, 2 ja 3. [saatavilla e-kirjana].  
muu tehtävänannossa ilmoitettu ja/tai itse hankittu oppimateriaali

**Suoritustavat**

Opintojakso suoritetaan oppimistehtävillä ja verkkotentillä.

Oppimistehtävät ovat suoritettavissa aikavälillä: 5.8.2025 – 31.7.2026.   
Verkkotentti avataan 1.9.2025 ja on tämän jälkeen suoritettavissa 31.7.2026 saakka.

**Kliininen psykologia I: Terveyden ja mielenterveyden psykologian perusteet 5 op**

Tällä opintojaksolla tutustut terveyden ja mielenterveyden psykologian perusteisiin.

Opintojaksolla tarkastellaan terveyspsykologian ja mielenterveyspsykologian (kliinisen psykologian) keskeisiä teorioita, käsitteitä ja lähestymistapoja, keskeisiä mielenterveyshäiriöitä ja niiden luokittelun järjestelmiä, mielenterveyshäiriöiden psykologisia riski- ja voimavaratekijöitä sekä terveyteen ja mielenterveyteen liittyviä interventioita.

**Oppimateriaali**Psykonet- luennot  
Hofmann, S.G. (toim.) (2017). Clinical psychology: a global perspective. John Wiley & Sons. [valikoidut luvut].  
Huttunen, M. ym. (toim.) (2022). Psykoterapiat. Duodecim. [valikoidut luvut]  
Lönnqvist, J. ym. (toim.) (2021). Psykiatria. Duodecim. [valikoidut luvut]  
Sinikallio, S. (toim.) (2019). Terveyden psykologia. PS-Kustannus. [valikoidut luvut]

**Suoritustavat**Opintojakso suoritetaan exam-tenttinä 1.9.2025 – 31.7.2026.